钦定古今图书集成/明伦汇编/官常典/第491卷 > 薛万彻
## 钦定古今图书集成/明伦汇编/官常典/第491卷 > 薛万彻

按《唐书薛万均传》：“万彻与万均归高祖，授车骑将军
武安县公，事隐太子。太子诛，万彻督宫兵战元武门，
噪而趋秦府，众失色，乃示以太子首，然后去，与数十
骑亡之南山。秦王数使贷谕，乃出谢。王以其忠于所

与卤战碛南，率数百骑为先锋，绕击阵后。卤顾见，遂
溃，斩首三千级，获马万五千，封一子为县侯。改左卫
将军，尚丹阳公主，加驸马都尉，迁代州都督、右武卫
大将军。太宗尝曰：“当今名将，唯李𪟝、江夏王道宗、万
彻而已。𪟝、道宗虽不能大胜，亦未尝大败；至万彻，非
大胜即大败矣。”贞观二十二年，以青丘道行军总管，
帅师三万伐高丽，次鸭绿水，以奇兵袭大行城，与高
丽步骑万馀战，斩卤将所夫孙，卤皆震恐，遂傅泊汋
城。卤众三万来援，击走之，拔其城。万彻在军中，任气
不能下人，或有上书言状者，帝爱其功，直加让勗而
已，即为焚书。副将裴行方亦言其怨望。李𪟝曰：“万彻
位大将军，亲主婿，而”内怀不平，罪当诛，因诏除籍徙
边，会赦还。高宗永徽二年，授宁州刺史。入朝，与房遗
爱昵甚，因曰：“我虽病足，坐置京师，诸辈犹不敢动。”遗
爱曰：“若国有变，当与公共辅荆王。”谋泄，下狱诛。临刑
曰：“万彻大健儿，留为国效死，安得坐？”遗爱杀之，遂解
衣顾监刑者曰：“亟斩我。”斩之不死，叱曰：“胡不力！”三斩
乃绝。万俶亦以战功显。历右领军将军、梁郡公、《畅武
道》行军总管。